open-index/open-wikipedia-markdown huggingface dataset:
เลฌีตีมิสต์

[thumb|ธงเลฌีตีมิสต์ประดับ[ตราอาร์ม|มหาลัญจกรประจำผู้อ้างสิทธิในราชบัลลังก์ ซึ่งถูกใช้งานมาตั้งแต่ ค.ศ. 1962]]
**เลฌีตีมิสต์** () คือกลุ่มนิยมเจ้าที่ยึดถือสิทธิ์การสืบราชสันตติวงศ์ฝรั่งเศสแก่เชื้อพระวงศ์จากราชวงศ์บูร์บงสายหลักเดิม ซึ่งถูกโค่นล้มระหว่างการปฏิวัติเดือนกรกฎาคม ค.ศ. 1830 และปฏิเสธความชอบธรรมของระบอบราชาธิปไตยเดือนกรกฎาคมที่ได้สถาปนาหลุยส์-ฟิลิป ดยุกแห่งออร์เลอ็อง ผู้นำราชวงศ์บูร์บงสายรอง (ราชวงศ์ออร์เลอ็อง) ขึ้นครองราชย์เป็นพระมหากษัตริย์ระหว่างปี ค.ศ. 1830 - ค.ศ. 1848 จนกระทั่งทรงถูกถอดถอนออกจากราชบัลลังก์และเสด็จลี้ภัยไปยังต่างประเทศ

สืบเนื่องจากการเคลื่อนไหวของกลุ่มคลั่งเจ้าระหว่างการฟื้นฟูราชวงศ์บูร์บงในปี ค.ศ. 1814 ฝ่ายเลฌีตีมิสต์ได้กลายเป็นหนึ่งในสามกลุ่มการเมืองฝ่ายขวากระแสหลักของฝรั่งเศสซึ่งมีลักษณะเด่นในแนวคิดต่อต้านการปฏิวัติ ขณะที่อีกสองกลุ่มคือฝ่ายออร์เลอ็องนิสต์ (Orléanists) และฝ่ายโบนาปาร์ติสต์ (Bonapartists) ตามการจำแนกของนักประวัติศาสตร์ เรอเน เรม็งด์

ฝ่ายเลฌีตีมิสต์เชื่อว่าพระมหากษัตริย์จากการสืบราชสันตติวงศ์ตามประเพณีที่ยึดกฎหมายแซลิกคือผู้ทรงสิทธิอันชอบธรรมแห่งราชบัลลังก์ฝรั่งเศส ซึ่งกษัตริย์องค์สุดท้ายตามหลักการดังกล่าวคือพระเจ้าชาร์ลที่ 10 และตามทัศนะของกลุ่มบล็องส์ เดสปาญ (Blancs d'Espagne) ที่สนับสนุนเชื้อพระวงศ์บูร์บงสายสเปนมากกว่าสายออร์เลอ็อง เมื่อสายรัชทายาทของพระองค์ไร้ผู้สืบทอดในปี ค.ศ. 1883 จากการสิ้นพระชนม์ของพระนัดดา อ็องรีแห่งอาร์ตัว เคานต์แห่งช็องบอร์ ผู้สืบราชสันตติวงศ์ลำดับแรกสุดคือ เจ้าชายฆวน เคานต์แห่งมอนตีซน ที่ทรงสืบสายพระโลหิตมาจากพระเจ้าหลุยส์ที่ 14 แห่งฝรั่งเศส ผ่านทางพระเจ้าเฟลิเปที่ 5 แห่งสเปน 

ทั้งนี้ ด้วยเหตุที่ฝ่ายเลฌีตีมิสต์ไม่ยอมรับข้อเท็จจริงที่ว่าผู้อ้างสิทธิ์ในราชบัลลังก์สายเลฌีตีมิสต์ทุกพระองค์นับตั้งแต่ปี ค.ศ. 1883 เป็นเชื้อพระวงศ์สเปน รวมถึงการที่พระเจ้าเฟลิเปที่ 5 ได้ทรงสละสิทธิ์ในราชบัลลังก์ฝรั่งเศสของพระองค์และสายพระโลหิตไว้ในสนธิสัญญายูเทรกต์ กลุ่มนิยมเจ้าในฝรั่งเศสกลุ่มอื่นจึงหันไปสนับสนุนผู้อ้างสิทธิ์จากสายออร์เลอ็องแทน โดยถือเป็นราชสันตติวงศ์ตามประเพณีลำดับถัดมา หากสิทธิการสืบราชสันตติวงศ์ตามสายพระโลหิตของพระเจ้าเฟลิเปที่ 5 ถูกตัดออกไป

ผู้อ้างสิทธิ์ในราชบัลลังก์ฝ่ายเลฌีตีมิสต์พระองค์ปัจจุบันคือ เจ้าชายหลุยส์ ดยุกแห่งอ็องฌู พระปนัดดาในพระเจ้าอัลฟอนโซที่ 13 แห่งสเปน ตามลำดับสิทธิ์ของพระราชโอรสองค์โต ซึ่งถูกตัดออกจากลำดับการสืบราชสันตติวงศ์สเปนจากการสละสิทธิ์โดยเจ้าชายไฆเม ดยุกแห่งเซโกเบีย

## อ้างอิง

## แหล่งข้อมูลอื่น

* Union of Legitimist Circles of France
* Institut de la Maison de Bourbon 


หมวดหมู่:อนุรักษนิยมในประเทศฝรั่งเศส
หมวดหมู่:กษัตริย์นิยมในประเทศฝรั่งเศส
หมวดหมู่:ผู้อ้างสิทธิ์ในราชบัลลังก์ฝรั่งเศส
หมวดหมู่:แนวคิดฝ่ายขวา
หมวดหมู่:พรรคฝ่ายขวาในประเทศฝรั่งเศส
หมวดหมู่:พรรคการเมืองในจักรวรรดิฝรั่งเศส
หมวดหมู่:พวกปฏิกิริยา
ยายายา

"**ยายายา**" () เป็นเพลงโดยโยนัส ลอฟฟ์ นักร้องและนักแต่งเพลงชาวนอร์เวย์ ซึ่งผลิตโดยซอนเดร สคาฟทึน เพลงนี้วางจำหน่ายเมื่อวันที่ 26 มกราคม ค.ศ. 2026 และจะเป็นตัวแทนของในการประกวดเพลงยูโรวิชันปี 2026 

## การประกวดเพลงยูโรวิชันปี 2026

### ''เมลูดีกรังด์ปรีซ์ปี 2026''
*เมลูดีกรังด์ปรีซ์ปี 2026* เป็นการประกวดเพลงระดับชาติซึ่งใช้คัดเลือกเพลงจากนอร์เวย์สำหรับการประกวดเพลงยูโรวิชันปี 2026 โดยในปีนี้จัดขึ้นเป็นครั้งที่ 64 การประกวดจัดขึ้นเมื่อวันที่ 28 กุมภาพันธ์ ค.ศ. 2026 ที่โฮคอนส์ฮอลล์ในลิลเลอฮาเมอร์ การประกวดประกอบด้วยสองขั้นตอน ขั้นตอนแรกเป็นการคัดเลือกทางวิทยุในชื่อ *เอ็มเกเพ-เคพเพิล* ซึ่งจัดขึ้นระหว่างวันที่ 20 ถึง 26 มกราคม ค.ศ. 2026 ในรายการ *นีตีเมน* ทางช่องเอ็นอาร์เคพี1 โดยจะมีเพลงเข้าร่วมแข่งขันแปดเพลง โดยแบ่งเป็นสามรอบ และเพลงที่ชนะเลิศจะได้ผ่านเข้ารอบที่สอง ซึ่งเป็นรอบชิงชนะเลิศ ในวันที่ 28 กุมภาพันธ์ ค.ศ. 2026 โดยจะเข้าร่วมกับผู้เข้ารอบสุดท้ายอีก 8 คน ผลการแข่งขัน *เอ็มเกเพ-เคพเพิล* ตัดสินโดยการโหวตออนไลน์จากประชาชนผ่านทางเว็บไซต์อย่างเป็นทางการของเอ็นอาร์เค "nrk.no" เท่านั้น

เมื่อวันที่ 19 มกราคม ค.ศ. 2026 ในงานแถลงข่าวที่สตูดิโอ 1 ของเอ็นอาร์เค ได้มีการประกาศว่าโยนัสจะเข้าร่วมการประกวดเมลูดีกรังด์ปรีซ์ปี 2026 ด้วยเพลง "ยายายา" เขาได้ชนะการประกวดนั้น ได้คะแนนนำหน้าอเล็กซานเดอร์ รืยบัค อดีตผู้ชนะการประกวดเพลงยูโรวิชันปี 2009 ซึ่งเข้าร่วมด้วยเพลง "ไรซ์" และได้รับสิทธิเป็นตัวแทนประเทศนอร์เวย์ในการประกวดเพลงยูโรวิชันปี 2026 ที่เวียนนา ประเทศออสเตรีย

### ในยูโรวิชัน
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026 นอร์เวย์ได้รับการจับฉลากให้เข้าแข่งขันในรอบรองชนะเลิศที่สอง โดยทำการแสดงในช่วงครึ่งหลังของการแสดง

## อ้างอิง

หมวดหมู่:เพลงจากประเทศนอร์เวย์
หมวดหมู่:เพลงในปี พ.ศ. 2569
หมวดหมู่:ซิงเกิลในปี พ.ศ. 2569
หมวดหมู่:ประเทศนอร์เวย์ในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
ทือร์เนา

**ทือร์เนา** (; ) เป็นอดีตเทศบาลในอำเภอกราทซ์-อุมเกบุง รัฐสตีเรีย ประเทศออสเตรีย นับตั้งแต่การปฏิรูปโครงสร้างเทศบาลในรัฐสตีเรียใน ค.ศ. 2015 อดีตเทศบาลนี้จึงกลายเป็นส่วนหนึ่งของเทศบาล Fladnitz an der Teichalm ในอำเภอไวทซ์

## ประชากร

## อ้างอิง
มอนโร (นักร้อง)

**มอนโร วาตา ริกบี** (; เกิด ค.ศ. 2008) หรือชื่อในวงการ **มอนโร** () เป็นนักร้องชาวฝรั่งเศสเชื้อสายอเมริกัน เธอจะเป็นตัวแทนของในการประกวดเพลงยูโรวิชันปี 2026 ด้วยเพลง "เรอการ์เดอ!"

## ชีวิตช่วงต้น
มอนโรเกิดเมื่อปี 2008 ที่ซอลต์เลกซิตี รัฐยูทาห์ สหรัฐอเมริกา เป็นบุตรของมีกา ริกบี และมาร์ตีน ริกบี โดยมารดาอพยพจากสาธารณรัฐประชาธิปไตยคองโกมายังฝรั่งเศส มอนโรยังมีพี่ชายอีกสี่คน ซึ่งทั้งหมดได้แข่งขันกีฬาเทนนิส มอนโรเติบโตในสหรัฐอเมริกา โดยเธอได้เริ่มศึกษาการขับร้องตั้งแต่เด็ก เธอได้ขับร้องในคณะวงประสานเสียงของโบสถ์แห่งหนึ่ง ซึ่งเทำให้เธอเริ่มหลงใหลในดนตรีคลาสสิก เธอได้รับการฝึกฝนในการขับร้องและการเล่นเปียโน

## อาชีพ
ระหว่างเดือนธันวาคม ค.ศ. 2024 ถึงมกราคม ค.ศ. 2025 มอนโรได้เข้าร่วมการแข่งขันในรายการโทรทัศน์ฝรั่งเศส *ปรอดีเก* ในฤดูกาลที่ 11 ซึ่งเธอได้ชนะการแข่งขันและได้รับทุนการศึกษามูลค่า 10,000 ยูโร ในภายหลังเธอได้สังกัดค่ายเพลงวอร์เนอร์คลาสสิกส์ และวางจำหน่ายอัลบัม "มอนโร" ในวันที่ 28 พฤศจิกายน ซึ่งประกอบด้วยเพลงคลาสสิกและเพลงแนวผสมผสาน

เมื่อวันที่ 2 มีนาคม ค.ศ. 2026 แหล่งข่าวหลายแหล่งได้รายงานว่ามอนโรจะเป็นตัวแทนของฝรั่งเศสในการประกวดเพลงยูโรวิชันปี 2026 ซึ่งต่อมาได้รับการยืนยันจากฟร็องส์เตเลวีซิองเมื่อวันที่ 6 มีนาคม พร้อมกับวางจำหน่ายผลงานเพลงที่เข้าร่วม "เรอการ์เดอ!"

## ผลงานเพลง

### สตูดอโออัลบัม

### ซิงเกิล

## อ้างอิง

หมวดหมู่:นักร้องชาวฝรั่งเศส
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2551
หมวดหมู่:ผู้เข้าประกวดการประกวดเพลงยูโรวิชันปี 2026
เจ้าหญิงโซเฟียแห่งกลอสเตอร์

**เจ้าหญิงโซเฟียแห่งกลอสเตอร์** (โซเฟีย มาทิลดา; 29 พฤษภาคม ค.ศ. 1773 – 29 พฤศจิกายน ค.ศ. 1844) เป็นพระโอรสในเจ้าชายวิลเลียม เฮนรี ดยุกแห่งกลอสเตอร์และเอดินบะระเป็นพระราชปนัดดาในพระเจ้าจอร์จที่ 2 แห่งบริเตนใหญ่ และพระภาติยะของสมเด็จพระเจ้าจอร์จที่ 3 แห่งสหราชอาณาจักร

เจ้าหญิงโซเฟียแห่งกลอสเตอร์ทรงเป็นหนึ่งในเจ้านายพระองค์สำคัญ ที่ยังทรงพระชนม์จนได้เห็นสมเด็จพระราชินีนาถวิกตอเรีย ในงานพระราชพิธีบรมราชินิยาภิเษก ในปี ค.ศ 1838 พร้อมกับบรรดาพระภคินีอย่างเจ้าหญิงออกัสตา โซเฟีย, เจ้าหญิงแมรี ทั้งนี้เจ้าหญิงแมรียังทรงอภิเษกสมรสกับเจ้าชายวิลเลียม เฟรเดอริก ดยุกแห่งกลอสเตอร์และเอดินบะระ พระอนุชาของพระองค์

และยังทรงได้เสด็จไปในงานพระราชพิธีราชาภิเษกสมรส ของสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี ในปี ค.ศ 1840 ก่อนจะเสด็จสิ้นพระชนม์ลงในปี ค.ศ. 1844 พระศพได้รับการทำพิธี ณ โบสถ์น้อยเซนต์จอร์จ ปราสาทวินด์เซอร์

## อ้างอิง

หมวดหมู่:เจ้าหญิงอังกฤษ
หมวดหมู่:ราชวงศ์ฮันโนเฟอร์
หมวดหมู่:สมัยจอร์เจียน
ซาราห์ เอนเก็ลส์

**ซาราห์ เอนเก็ลส์** (; เกิดวันที่ 15 ตุลาคม ค.ศ. 1992) หรือเดิมรู้จักกันในชื่อ **ซาราห์ ลอมบาร์ดี** ()  เป็นนักร้องและบุคคลในวงการโทรทัศน์ชาวเยอรมัน เธอเริ่มเป็นที่รู้จักในปี 2011 หลังจากเข้าร่วมรายการ *Deutschland sucht den Superstar* ฤดูกาลที่แปด ซึ่งเธอถูกคัดออกจากรอบ 10 คนสุดท้าย แต่กลับมาอีกครั้งในอีกสองรายการต่อมาและเข้ารองชนะเลิศ

เธอเป็นตัวแทนของประเทศอิตาลีในการประกวดเพลงฟรียูโรเปียนปี 2020 ด้วยเพลง "เตอามอร์มีอามอร์" โดยได้อันดับที่ 13 จาก 16 ทีม และต่อมาเธอจะเป็นตัวแทนของในการประกวดเพลงยูโรวิชันปี 2026 ด้วยเพลง "ไฟเออร์"

## อาชีพ
ซาราห์ยังเข้าร่วมในรายการ *Deutschland sucht den Superstar* ฤดูกาลที่เจ็ดด้วย แต่ถูกคัดออกระหว่างการเรียกตัวกลับหลังจากร้องเพลงคู่กับยูเจน ฟลิตเนอร์ ในฤดูกาลที่แปด เธอถูกคัดออกในการแสดงสดรอบแรก ต่อมาเธอได้รับเชิญให้กลับมา เพราะทอม แซงเกอร์ ได้คัดนีนา ริเชลออกจากรายการ โดยอ้างว่าเป็นเพราะเหตุผลด้านสุขภาพ 

ในเดือนสิงหาคม ค.ศ. 2025 ซาราห์ได้วางจำหน่าย "สตรองเกิร์ลส์คลับ" เป็นสตูดิโออัลบัมชุดที่สี่ของเธอ ซึ่งมีเพลงภาษาเยอรมันอยู่ครึ่งหนึ่งและเพลงภาษาอังกฤษอีกครึ่งหนึ่ง อัลบั้มนี้เปิดตัวและขึ้นสูงสุดที่อันดับ 53 ในชาร์ตอัลบั้มของเยอรมนี ก่อนที่จะร่วงลงในสัปดาห์ที่สอง กลายเป็นอัลบั้มที่ทำผลงานได้ต่ำที่สุดของซาราห์จนถึงปัจจุบัน ในเดือนพฤศจิกายน ค.ศ. 2025 เธอเริ่มรับบทเป็น *ซาติน* ในละครเพลง *มูแลงรูจ!* ฉบับโคโลญ ซึ่งดัดแปลงมาจากภาพยนตร์ชื่อเดียวกันซึ่งออกฉายเมื่อ ค.ศ. 2001 และกำกับโดยบาซ เลอห์มานน์ ในเดือนกุมภาพันธ์ ค.ศ. 2026 เธอเข้าร่วมการคัดเลือกตัวแทนประเทศเยอรมนีในการประกวดเพลงยูโรวิชันปี 2026 ด้วยเพลง "ไฟเออร์" ซึ่งเธอชนะการแข่งขัน

## ชีวิตส่วนตัว
ซาราห์มีเชื้อสายอิตาลี  เธอสมรสกับปีเอโตร ลอมบาร์ดี ในเดือนมีนาคม ค.ศ. 2013 และเธอเปลี่ยนนามสกุลเป็นลอมบาร์ดีตามสามี เมื่อวันที่ 19 มิถุนายน ค.ศ. 2015 เธอให้กำหนิดลูกชายชื่อ อเลสซิโอ ต่อมาเธอประกาศแยกทางกับปีเอโดรในเดือนตุลาคม ค.ศ. 2016  ในเดือนพฤศจิกายน ค.ศ. 2020 เธอหมั้นกับนักฟุตบอล จูเลียน บุสเชอร์ ทั้งคู่สมรสในเดือนพฤษภาคม  ค.ศ. 2021 และเธอใช้ชื่อเกิดของซาราห์มาตั้งแต่นั้นเป็นต้นมา เมื่อวันที่ 2 ธันวาคม ค.ศ. 2021 ซาราห์ได้ให้กำเนิดลูกสาวชื่อ โซเลีย

## อ้างอิง

หมวดหมู่:ชาวเยอรมันเชื้อสายอิตาลี
หมวดหมู่:บุคคลที่เกิดในปี พ.ศ. 2535
ญี่ปุ่นฉะอ้อน

[thumb|ภาพสตรีญี่ปุ่นกำลังเล่น[โคโตะ]]
**"ญี่ปุ่นฉะอ้อน"** หรือสะกดว่า **"ญี่ปุ่นฉอ้อน"** เป็นเพลงไทยเดิมสำเนียงญี่ปุ่น จัดอยู่ในประเภทเพลงเถา ถือเป็นหนึ่งในเพลงไทยสำเนียงญี่ปุ่นจากทั้งหมด 5 เพลง ที่ดึงเอาลักษณะทางคีตลักษณ์ของเพลงญี่ปุ่นมาแผลงเป็นเพลงไทย เพลงนี้มีลักษณะเป็นเพลงท่อนเดียว อัตราสองชั้น ประเภทเพลงสองไม้ มีท่วงทำนองและจังหวะรุกเร้าสนุกสนาน แต่งโดยหม่อมหลวงต่วนศรี วรวรรณ สำหรับใช้เป็นเพลงประกอบละครร้อง ต่อมาหลวงประดิษฐไพเราะ (ศร ศิลปบรรเลง) แต่งขยายเป็นอัตราจังหวะสามชั้น และตัดลงเป็นอัตราชั้นเดียว มี 4 จังหวะ ใช้ระบบเสียง 5 เสียง คือ โด เร มี ซอล และลา

"ญี่ปุ่นฉะอ้อน" และเพลงไทยสำเนียงญี่ปุ่นอื่น ๆ ไม่ใคร่จะเป็นที่รู้จักในหมู่นักดนตรีไทยมากนัก และแทบไม่มีการบรรเลงนักในยุคปัจจุบัน

## ประวัติ
ในวัฒนธรรมดนตรีของไทย มีรูปแบบการประพันธ์เพลงโดยอาศัยท่วงทำนอง สำเนียง ลีลา และรูปแบบเฉพาะของดนตรีชาติพันธุ์ต่าง ๆ ที่อาศัยอยู่ในประเทศไทย มีความเชื่อมโยงกับบริบททางสังคมและวัฒนธรรม หรือปฏิสัมพันธ์อื่น ๆ ที่มีต่อประเทศไทย ด้วยการตั้งชื่อเพลงของชนชาตินั้น ๆ มาไว้หน้าชื่อเพลง เพื่อบ่งว่าเพลงดังกล่าวรับอิทธิพลมาจากชนชาติใด และบ่งบอกสำเนียงที่เลียนสำเนียงของชนชาตินั้น ๆ ซึ่งเพลงลักษณะนี้จะเรียกว่า "เพลงภาษา" หรือ "เพลงไทยสำเนียงต่างชาติ" พูนพิศ อมาตยกุล กล่าวว่า เพลงเหล่านี้เป็นเพลงไทยแท้ แต่ได้ประดิษฐ์ให้มีสำเนียงหลากหลายแตกต่างกันไป อุปมาถึงเสียงพูดที่มีอยู่มากภาษา ไม่ได้หมายความว่าไปเอาเพลงของชาติอื่นมา หรือแต่งเพลงไทยแล้วใช้ชื่อเป็นของชาติอื่น คาดการณ์ว่า "เพลงภาษา" เหล่านี้ น่าจะเกิดขึ้นเมื่อช่วงกรุงรัตนโกสินทร์นี้เอง

ประเทศไทยและประเทศญี่ปุ่นในอดีต มีการติดต่อสัมพันธ์ในหลายมิติ เช่น ประวัติศาสตร์ เศรษฐกิจ การเมือง สังคม และวัฒนธรรม ทำให้เกิดการเรียนรู้และแลกเปลี่ยนทางวัฒนธรรมต่อเนื่องยาวนาน กระนั้น เพลงไทยสำเนียงญี่ปุ่นอยู่ไม่มากนัก หากเปรียบเทียบกับเพลงภาษาของชาติอื่น ซึ่งเพลงไทยสำเนียงญี่ปุ่น ได้แก่ "ญี่ปุ่นฉะอ้อน", "ญี่ปุ่นรำพึง", "ญี่ปุ่นรัญจวน", "ญี่ปุ่นไทย", "โหมโรงซากุระ", "ญี่ปุ่นสำเริง" และ "ญี่ปุ่น" ซึ่งเพลงหลังนี้เป็นเพลงมโหรีสมัยอยุธยา นอกจากนี้ยังมีเพลง "ญี่ปุ่น" เป็นเพลงปี่พาทย์บรรเลงเพลงสิบสองภาษา โดยระบุว่าเป็นเพลงพื้นเมืองโอกินาวะ พร้อมเนื้อร้อง

ทั้งนี้ "ญี่ปุ่นฉะอ้อน" เดิมมีอัตราสองชั้น หม่อมหลวงต่วนศรี วรวรรณ เป็นผู้ประพันธ์สำหรับประกอบละครร้องเมื่อช่วงรัชสมัยพระบาทสมเด็จพระจุลจอมเกล้าเจ้าอยู่หัว ต่อมาหลวงประดิษฐไพเราะ (ศร ศิลปบรรเลง) แต่งขยายเป็นอัตราจังหวะสามชั้น และตัดลงเป็นอัตราชั้นเดียวจนครบเป็นเพลงเถาเมื่อ พ.ศ. 2474 แต่ยังคงชื่อเพลงไว้ดังเดิม ส่วนบทร้อง คุณหญิงชิ้น ศิลปบรรเลง นำมาจากบทละครเรื่อง *พระลอนรลักษณ์* พระราชนิพนธ์ในสมเด็จพระบวรราชเจ้ามหาศักดิพลเสพ และได้ปรับปรุงทางร้องขึ้นใหม่ ต่อมาใน พ.ศ. 2500 บุญยงค์ เกตุคง ได้นำญี่ปุ่นฉะอ้อนสองชั้น มาแต่งขยายเป็นอัตราสามชั้น และตัดลงเป็นชั้นเดียว เรียบเรียงเป็นเพลงเถา และตั้งชื่อใหม่ว่า "วัฒนาเวียดนาม"

ช่วง พ.ศ. 2530-2540 วงภุมรินได้ประยุกต์ใช้กู่เจิง ซึ่งเป็นเครื่องดนตรีจีนมาใช้ในการบรรเลงเพลง "ญี่ปุ่นฉะอ้อน" เครื่องดนตรีดังกล่าวมีเสียงใกล้เคียงกับโคโตะ ซึ่งเป็นเครื่องดนตรีลักษณะเดียวกันของประเทศญี่ปุ่น สะท้อนกลิ่นอายและอรรถรสได้ใกล้เคียงกับดนตรีญี่ปุ่นยิ่งขึ้น

## อ้างอิง

หมวดหมู่:เพลงไทย
หมวดหมู่:เพลงไทยเดิม
หมวดหมู่:เพลงของหม่อมหลวงต่วนศรี วรวรรณ
อังเกอร์โบดา

thumb|280px|อังเกอร์โบดาและบุตรทั้งสามที่เกิดจากโลกี

ในเทวตำนานนอร์ส **อังเกอร์โบดา** (Angrboða) คือนางยักษ์และแม่มดศาสตร์มืด นามของนางมีความหมายว่า "ผู้นำพาโศกาลัย" ซึ่งตามที่ปรากฏในร้อยแก้วเอ็ดดา (Prose Edda) อังเกอร์โบดาอาศัยอยู่ในป่าเหล็กที่เรียกว่ายาร์นวิเดอร์ (Járnviðr) ซึ่งตั้งอยู่ทางทิศตะวันออกอันห่างไกลในดินแดนยอตุนเฮย์เมอร์ (Jötunheimr) ด้วยเหตุนี้นางจึงมีฉายาว่า **แม่มดแห่งป่าเหล็ก**

ต่อมานางได้ครองคู่กับเทพโลกี (Loki) และให้กำเนิดทายาทสามตนที่เป็นอสุรกาย ได้แก่ หมาป่าเฟ็นรีร์ (Fenrir) พญางูยอร์มุงกันเดอร์ (Jǫrmungandr) และเทพีเฮ็ล (Hel) ซึ่งเมื่อจอมเทพโอดินน์ (Óðinn) ทรงล่วงรู้คำพยากรณ์ว่าบุตรของนางจะเป็นกองกำลังหลักที่นำไปสู่ความพินาศของอาศิรเทพในมหาศึกรักนาร็อก (Ragnarök) พระองค์จึงมีบัญชาให้ทวยเทพเดินทางไปพรากอสุรกายทั้งสามไปจากอังเกอร์โบดา โอดินน์โยนพญางูลงมหาสมุทร เนรเทศเฮ็ลให้ไปปกครองโลกบาดาล และหลอกมัดเฟนรีร์ด้วยตรวนเวทกเลย์ปเนียร์ (Gleipnir)

หลังจากที่นางถูกทวยเทพพรากบุตรทั้งสาม อังเกอร์โบดายังคงอาศัยอยู่ในยาร์นวิเดอร์ต่อไป และให้กำเนิดทายาทหมาป่าปิศาจอีกหลายตัว ซึ่งในจำนวนนี้ หมาป่าตัวที่มีชื่อได้แก่ สกอลล์ (Sköll) ผู้วิ่งไล่ล่าดวงอาทิตย์, ฮาติ (Hati) ผู้ที่วิ่งไล่ล่าดวงจันทร์ และมานาการ์เมอร์ (Mánagarmr) ผู้จะกลืนกินดวงจันทร์และสาดกระเซ็นเลือดไปทั่วท้องฟ้าในวันรักนาร็อก (Ragnarǫk)

## อ้างอิง

An
พันช์ (ลิง)

เรียกสั้น ๆ ว่า **พันช์** บางครั้งเรียกว่า **ลิงพันช์** หรือ **พั้นช์คุง** เป็นลูกลิงกังญี่ปุ่น หรือที่รู้จักกันในชื่อ “ลิงหิมะ” ซึ่งอาศัยอยู่ที่สวนสัตว์เมืองอิจิกาวะ จังหวัดชิบะ ประเทศญี่ปุ่น

พันช์ได้รับความสนใจอย่างผ่านสื่อสังคมจากการที่มันมีความผูกพันกับตุ๊กตาอุรังอุตังขนาดใหญ่สีนํ้าตาล ความนิยมของพันช์บนสื่อสังคมทำให้ให้จำนวนผู้เข้าชมสวนสัตว์เพิ่มขึ้นอย่างต่อเนื่องตั้งแต่เดือนกุมภาพันธ์ ค.ศ. 2026

## ชีวิตช่วงต้น
พันช์เกิดเมื่อวันที่ 26 กรกฎาคม ค.ศ. 2025 ที่สวนสัตว์เมืองอิชิกาวะ ประเทศญี่ปุ่น โดยได้รับการตั้งชื่อตาม มังกีพันช์ นักวาดมังงะจากการสร้างผลงานเรื่อง *[[ลูแปงที่สาม]]* อย่างไรก็ตาม หลังจากการเกิดไม่นาน แม่ของพันช์ได้ทอดทิ้งไปเนื่องจากไม่สนใจเลี้ยงดูลูก  

อลิสัน บีฮี ผู้เชี่ยวชาญด้านวานรวิทยาจากมหาวิทยาลัยแห่งชาติออสเตรเลีย ได้กล่าวถึงปัจจัยที่ทำให้แม่สัตว์ทอดทิ้งลูกที่เกิดจากอายุ สุขภาพ หรือประสบการณ์ในการเลี้ยงลูกที่ยังไม่เพียงพอ โดยเจ้าหน้าที่สวนสัตว์ระบุว่าพันช์เกิดขึ้นในช่วงที่เกิดคลื่นความร้อน ซึ่งทำให้แม่ลิงอยู่ในสภาวะความเครียดซึ่งให้ความสำคัญกับสุขภาพและการสืบพันธุ์ในอนาคตมากกว่าการดูแลลูกที่อาจได้รับผลกระทบจากสภาพแวดล้อมดังกล่าว ต่อมาเจ้าหน้าที่สวนสัตว์ได้ให้อาหารพันช์ด้วยนมจากขวด และมีผู้ดูแลสองคนรับหน้าที่เลี้ยงดูมันด้วยมือ  

ในวันที่ 19 มกราคม ค.ศ. 2026 พันช์ได้ถูกนำไปรวมกับลิงแสมตัวอื่น ๆ ประมาณ 60 ตัวในพื้นที่จัดแสดงที่เรียกว่า “ภูเขาลิง” ของสวนสัตว์ อย่างไรก็ตาม เนื่องจากขาดแม่คอยเลี้ยงดู พันช์ได้ประสบปัญหาในการปรับตัวทางสังคมในช่วงแรก โดยแสดงพฤติกรรมที่บ่งบอกถึงความวิตกกังวลและความโดดเดี่ยว เนื่องจากถูกลิงตัวอื่นรังเกียจ ผู้ดูแลระบุว่าพันช์เป็นลิงที่มีความเข้มแข็งทางจิตใจ  

ในคลิปวิดีโอที่แพร่หลายบนสื่อสังคมในเดือนกุมภาพันธ์ ค.ศ. 2026 ได้มีเหตุการณ์ที่ลิงตัวหนึ่งผลักพันช์ออกไป จากนั้น ทากาชิ ยาสุนางะ ผู้อำนวยการสวนสัตว์และสวนพฤกษศาสตร์เมืองอิชิกาวะ ระบุว่าพันช์เป็นลิงที่มีนิสัยร่าเริงและชอบเข้าสังคม  

เพื่อช่วยให้พันช์ปรับตัวทางสังคมและเสริมสร้างพัฒนาการของกล้ามเนื้อ เจ้าหน้าที่สวนสัตว์ได้มอบตุ๊กตาลิงอุรังอุตังสีน้ำตาลรุ่น Djungelskog จากอิเกีย ซึ่งพันช์มักกอดและใช้เป็นเสมือนแม่ทดแทน  

เมื่อวันที่ 23 กุมภาพันธ์ ค.ศ. 2026 สวนสัตว์เมืองอิชิคาวะประกาศว่า พันช์เริ่มเล่นกับลิงตัวอื่นได้ และสามารถกินอาหารได้เองโดยไม่ต้องได้รับความช่วยเหลือจากผู้ดูแล  

ต่อมาเมื่อวันที่ 5 มีนาคม ค.ศ. 2026 สวนสัตว์ประกาศว่า พันช์เริ่มกอดตุ๊กตาน้อยลง และเริ่มเข้าสังคมกับลิงตัวเต็มวัยมากขึ้น

## อ้างอิง

หมวดหมู่:สัตว์ที่พบในประเทศญี่ปุ่น
หมวดหมู่:สัตว์ที่มีชื่อเสียง
หมวดหมู่:ลิงที่มีชื่อเสียง
ลิเกหมอลำ

**ลิเกหมอลำ** เป็นละครโทรทัศน์ไทยแนวจินตนิยมที่ผลิตโดยเดอะ วัน เอ็นเตอร์ไพรส์ นำแสดงโดยเศรษฐพงศ์ เพียงพอ และพรสรวง รวยรื่น ละครเรื่องนี้ออกอากาศทุกวันจันทร์ถึงวันศุกร์ เวลา 19.00 น. (เวลามาตรฐานไทย) ทางช่องวัน 31 ระหว่างวันที่ 8 มกราคม ถึง 27 กุมภาพันธ์ พ.ศ. 2567 และสามารถรับชมย้อนหลังผ่านทรูไอดี

## เนื้อเรื่อง
โชคชะตาทำให้ เพลงรัก (เศรษฐพงศ์ เพียงพอ) ลูกชายเจ้าของคณะหมอลำ “เพลงพิณอีสานลำซิ่ง” ตกหลุมรัก จันทร์เพ็ญ (พรสรวง รวยรื่น) ลูกสาวของเจ้าของคณะลิเกเพชรจรัสฟ้า อย่างไรก็ตาม เขาต้องเผชิญกับอุปสรรคสำคัญ เนื่องจาก ทวยเทพ (ปฏิภาณ ปฐวีกานต์) พ่อของของจันทร์เพ็ญ เกลียดหมอลำจากความรักอันเจ็บปวดในอดีตกับ เกสร (ฝน ธนสุนทร) นักร้องหมอลำ ส่งผลให้เขาสั่งห้ามไม่ให้สมาชิกทุกคนในคณะลิเกติดต่อหรือคบหากับนักร้องหมอลำ

## นักแสดง
### นักแสดงหลัก
* เศรษฐพงศ์ เพียงพอ รับบท เพลงรัก (แทนที่ บี้ สุกฤษฏิ์ วิเศษแก้ว)
* พรสรวง รวยรื่น รับบท จันทร์เพ็ญ 
* ลำไย ไหทองคำ รับบท เพลงพิณ
* ศรราม เอนกลาภ รับบท อินทร์
* ปฏิภาณ ปฐวีกานต์ รับบท ทวยเทพ
* ฝน ธนสุนทร รับบท เกสร
* สุทธิดา เกษมสันต์ ณ อยุธยา รับบท อิงอร
* ภูศิลป์ วารินรักษ์ รับบท บัวลอย
* ศรันฉัตร์ มิตรชัย รับบท ใจเพชร
* นวพล ภูวดล รับบท แคน
* สุพจน์ จันทร์เจริญ รับบท สมชาย
* กันต์ดนัย ชื่นหิรัญ รับบท พงษ์ศักดิ์
* หมวย ชวนชื่น รับบท ดาว
* ต๋อง ชวนชื่น รับบท พัน
* ยาว ลูกหยี รับบท บักหำ
* หญิง ธิติกานต์ รับบท จุ๋มจิ๋ม
* ไท ธนาวุฒิ รับบท จ่อย

### นักแสดงรับเชิญ
* ปริศนา วงศ์ศิริ รับบท แม่ครู
* พิมพา พรศิริ รับบท แม่ใหญ่
* ดวงแก้ว ลูกท่าเรือ รับบท ครูสอนลิเก

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์แนวประโลมโลกไทย
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์แนวเพลงไทย
หมวดหมู่:ละครโทรทัศน์แนวครอบครัวไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย รอน บรรจงสร้าง
เสาหลักจราจร

**เสาหลักจราจร** หรือ **หลักจราจร** หรือ **เสาตุ๊กตาล้มลุกจราจร** เป็นวัตถุทรงเสาหรือหลักสั้น ๆ ที่ใช้กีดขวางหรือควบคุมถนนเพื่อการควบคุมการจราจรและความปลอดภัยของคนเดินเท้า เสากั้นจราจรทำงานโดยการจำกัดการเคลื่อนที่ของยานพาหนะและควบคุมความเร็วของการจราจรผ่านการลดพื้นที่ที่สามารถใช้สัญจรได้ เสานี้ในภาษาอังกฤษใช้ชื่อว่า traffic bollards

เสาหลักจราจรแบบถาวรสามารถใช้เพื่อป้องกันการพุ่งชนจากอุบัติเหตุทางถนนไม่ให้เกิดความเสียหายกับบริเวณโดยรอบ หรืออาคารได้ ในการติดตั้งมักจะให้มีระยะห่างที่สามารถกีดขวางรถยนต์หรือรถบรรทุกทั่วไป แต่ยังมีช่องว่างมากพอให้ยานพาหนะเฉพาะทาง จักรยาน หรือคนเดินเท้าผ่านได้ เสาหลักจราจรยังสามารถใช้เพื่อกำหนดหรือปิดล้อมเขตปลอดรถยนต์ (car-free zone) ได้อีกด้วย

นอกจากนี้เสาหลักจราจรและเฟอร์นิเจอร์ถนนประเภทอื่น ๆ ยังสามารถใช้เพื่อควบคุมการการจอดรถล้ำพื้นที่ เช่น การจอดรถบนทางเท้าหรือพื้นที่ขอบถนน

## อ้างอิง

หมวดหมู่:จราจร
กรวยจราจร

**กรวยจราจร** () หรือเรียกอีกอย่างว่า **ไพลอน** (pylons), **หมวกแม่มด** (witches' hats), **กรวยถนน** (road cones), **กรวยทางหลวง** (highway cones), **กรวยความปลอดภัย** (safety cones), **กรวยเตือน** (caution cones), **อุปกรณ์จัดช่องทางจราจร** (channelizing devices), **กรวยงานก่อสร้าง** (construction cones), **กรวยงานถนน** (roadworks cones) หรือเรียกสั้น ๆ ว่า **กรวย** เป็นอุปกรณ์เครื่องหมายรูปทรงกรวย ที่ใช้วางบนถนนหรือทางเท้าเพื่อเบี่ยงหรือจัดระเบียบการจราจรชั่วคราวอย่างปลอดภัย มักใช้เพื่อสร้างแนวแบ่งหรือช่องทาง เลน ชั่วคราวในระหว่างโครงการ งานก่อสร้าง หรือเหตุการณ์พิเศษในกรณีอุบัติเหตุ อย่างไรก็ตาม หากจำเป็นต้องเบี่ยงการจราจรเป็นเวลานาน มักจะใช้อุปกรณ์หรือป้ายที่มีน้ำหนักมากและมีความถาวรมากกว่า เช่น เสาหลักจราจร เป็นต้น

## ประวัติ
กรวยจราจรถูกประดิษฐ์โดย ชาร์ลส์ ดี. สแกนลอน (Charles D. Scanlon) ชาวอเมริกัน ซึ่งขณะทำงานเป็นช่างทาสีในแผนกตีเส้นถนนของนครลอสแอนเจลิส เขาเห็นว่าขาตั้งไม้สามขาและเครื่องกีดขวางไม้ที่ใช้ทำเครื่องหมายถนนซึ่งชำรุดหรือกำลังทาสีใหม่นั้นมีข้อเสียหลายประการ สแกนลอนมองว่าโครงสร้างไม้เหล่านี้แตกหักง่าย มองเห็นได้ยาก และเป็นอันตรายต่อการจราจรที่ผ่านไปมา กรวยยางที่เขาออกแบบสามารถกลับมาตั้งตรงได้เองเมื่อถูกชนเพียงเล็กน้อย สิทธิบัตรสำหรับสิ่งประดิษฐ์นี้ได้รับการจดทะเบียนในปี ค.ศ. 1943

กรวยจราจรถูกนำมาใช้ครั้งแรกในสหราชอาณาจักรในปี ค.ศ. 1958 เมื่อมีการเปิดใช้ทางพิเศษ มอเตอร์เวย์ M6 โดยใช้กรวยจราจรแทนตะเกียงสีแดงที่ใช้เชื้อเพลิง พาราฟิน ซึ่งเดิมใช้ระหว่างการก่อสร้างถนนอ้อมเมืองเพรสตัน เดวิด มอร์แกน (David Morgan) จากเมืองเบอร์ฟอร์ด ออกซ์ฟอร์ดเชียร์ สหราชอาณาจักร เชื่อว่าเขาเป็นผู้สร้างกรวยจราจรพลาสติกต้นแบบในปี ค.ศ. 1961 ขณะทำงานที่ อุตสาหกรรมเคมีอิมพีเรียล (Imperial Chemical Industries ซึ่งมาแทนกรวยไม้รูปทรงพีระมิดที่ใช้ก่อนหน้านั้น

## อ้างอิง

หมวดหมู่:จราจร
วิวาห์ฟ้าแลบ

**วิวาห์ฟ้าแลบ** () เป็นละครโทรทัศน์ไทยแนวสุขนาฏกรรมจินตนิยม กำกับโดย ธนาพล ผังดี และนำแสดงโดยภาคิน คำวิลัยศักดิ์ และฝนทิพย์ วัชรตระกูล ละครเรื่องนี้ยังเป็นการกลับมาร่วมงานกันอีกครั้งระหว่างธนาพลกับฝนทิพย์ หลังจากที่ทั้งสองเคยร่วมงานกันในละครเรื่องเจ้าสาวจำยอมเมื่อปี พ.ศ. 2561 ละครเรื่องนี้เริ่มออกอากาศตั้งแต่วันที่ 2 สิงหาคม พ.ศ. 2565 โดยออกอากาศทุกวันจันทร์และวันอังคาร เวลา 20.20 น. (เวลามาตรฐานไทย) ทางช่องวัน 31ละครเรื่องนี้เล่าเรื่องราวความรักแนวสุขนาฏกรรมจินตนิยมของไฮโซสาวกับมหาเศรษฐีหนุ่ม ซึ่งเต็มไปด้วยเหตุการณ์ชวนหัวและความสัมพันธ์อันแสนวุ่นวาย

## เนื้อเรื่อง
ลลิล (ฝนทิพย์ วัชรตระกูล) เป็นหญิงสาวผู้ชาญฉลาด มั่นใจในตนเอง และมุ่งมั่นที่จะก้าวขึ้นเป็นประธานบริษัท เธอซึ่งกำลังเตรียมสืบทอดกิจการของครอบครัว รู้สึกผิดหวังที่พ่อไม่ยอมรับในความสามารถของเธอ ต่อมา เธอได้พบกับชายหนุ่มคนหนึ่งชื่อ ปกป้อง (ภาคิน คำวิลัยศักดิ์) ทั้งสองมีความสัมพันธ์แบบชั่วข้ามคืน ก่อนจะค่อย ๆ พัฒนาความรักต่อกัน และตัดสินใจแต่งงานกันอย่างรวดเร็ว

## นักแสดง

## หมายเหตุ

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2565
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2565
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยแนวสุขนาฏกรรมจินตนิยม
หมวดหมู่:ละครโทรทัศน์ที่สร้างจากนวนิยายไทย
หมวดหมู่:ละครโทรทัศน์เกี่ยวกับการสมรส
หมวดหมู่:ละครโทรทัศน์เกี่ยวกับความสัมพันธ์ชั่วข้ามคืน
หมวดหมู่:ละครโทรทัศน์ที่กำกับโดย ธนาพล ผังดี
เขาบาซาร์ดือซือ

**เขาบาซาร์ดือซือ** (; ; ) เป็นยอดเขาในเทือกเขาคอเคซัสใหญ่ บนพรมแดนระหว่างประเทศอาเซอร์ไบจานกับรัสเซีย (ดาเกสตาน) มีความสูง 4,466 เมตร (14,652 ฟุต) เหนือระดับน้ำทะเล เป็นยอดเขาที่สูงที่สุดในทั้งอาเซอร์ไบจานและดาเกสตาน และตั้งอยู่ในเขตกูซาร์ จุดที่อยู่ทางใต้สุดของดาเกสตาน (และเป็นจุดใต้สุดของรัสเซียด้วย) อยู่ห่างจากยอดเขานี้ไปทางตะวันตกเฉียงใต้ประมาณ 7 กิโลเมตร ชื่อ "บาซาร์ดือซือ" (Bazardüzü) เมื่อแปลจากภาษาอาเซอร์ไบจานหมายถึง "ลานตลาด" หรือในความหมายที่เฉพาะเจาะจงกว่านั้นคือ "ทางเลี้ยวไปยังตลาด/ปสาน" ในช่วงสมัยกลาง บริเวณหุบเขาชาห์นาบัด (Shahnabad Valley) ซึ่งตั้งอยู่ทางตะวันออกของยอดเขานี้ เคยเป็นสถานที่จัดงานตลาดนัดขนาดใหญ่ระดับนานาชาติประจำปีที่มีผู้คนจากหลายชนชาติมารวมตัวกัน

## อ้างอิง

หมวดหมู่:จุดสูงสุดของประเทศ
เมรุ

[thumb|เมรุ[วัดเจริญธรรมาราม (กรุงเทพมหานคร)]]
**เมรุ** [เมน] เป็นที่เผาศพตามคติพุทธเถรวาท เดิมผูกหุ่นทำเป็นภูเขาตั้งที่เผาขึ้นบนนั้น ส่วนของหลวงจะทำเป็นเรือนโถง เครื่องยอดหรือมณฑปครอบที่เผา เรียกว่า *พระเมรุหรือ[[พระเมรุมาศ]]* ต่อมาเรียกที่เผาศพทั่วไปทั้งมียอดและไม่มียอดว่า เมรุ

## ประวัติ
เมรุเผาศพ แรกมีเพื่อเผาศพเจ้านายชั้นสูง โดยสร้างเมรุเพื่อเป็นสัญลักษณ์เขาพระสุเมรุ ส่วนคนทั่วไปเผาศพบนเชิงตะกอนอย่างง่าย ๆ ถ้าเป็นยาจกก็โยนให้แร้งกากิน 

ส่วนเมรุปูนที่สร้างเพื่อใช้สำหรับพระราชทานเพลิงพระศพสำหรับเจ้านายและศพของข้าราชบริพารชั้นผู้ใหญ่ เกิดขึ้นในสมัยรัชกาลที่ 3 ที่วัดสระเกศราชวรมหาวิหาร อย่างไรก็ดียังมีเมรุปูนที่สร้างก่อนหน้านั้นคือที่วัดอรุณราชวรารามราชวรมหาวิหารและวัดสุวรรณารามราชวรวิหาร ซึ่งตั้งอยู่ทางฝั่งธนบุรีทั้งสองแห่ง กล่าวกันว่าที่วัดสุวรรณารามนั้น  สร้างขึ้นในสมัยพระบาทสมเด็จพระพุทธยอดฟ้าจุฬาโลก รัชกาลที่ 1 

พระบาทสมเด็จพระจุลจอมเกล้าเจ้าอยู่หัวได้โปรดเกล้าให้สร้างเมรุปูนถาวรขึ้นอีกแห่งหนึ่ง ณ วัดเทพศิรินทราวาสราชวรวิหาร โดยมีพระประสงค์ให้ใช้ปลงศพผู้คนได้ทุกชั้นบรรดาศักดิ์ 

หลังการเปลี่ยนแปลงการปกครอง พ.ศ. 2475 บริเวณท้องสนามหลวงมีการใช้เป็นที่ตั้งของเมรุสำหรับราษฎรครั้งแรกในคราวที่ตั้งเมรุชั่วคราวสำหรับผู้เสียชีวิตจากการปราบกบฏบวรเดช (เกิดขึ้นเมื่อ พ.ศ. 2476) ซึ่งรูปแบบทางสถาปัตยกรรมครั้งนั้นทำเป็นรูปกล่องอย่างง่าย ๆ และไม่มีองค์ประกอบอย่างสถาปัตยกรรมไทยประเพณี 

พ.ศ. 2490 ได้มีการสร้างเมรุถาวรขึ้นที่วัดไตรมิตรวิทยารามวรวิหาร กรุงเทพมหานคร เป็นแห่งแรก เมรุนี้เป็นอาคารก่ออิฐเสริมปูนทั้งหลัง ด้านหน้าเป็นบุษบกยอดปราสาทเพื่อใช้ตั้งศพ ด้านหลังเป็นศาลาเชื่อมต่อออกมาเพื่อไว้เผาศพ เมรุหลังนี้ออกแบบโดยพระพรหมพิจิตร 

ปัจจุบันที่เผาศพของบุคคลทั่วไปมีอยู่ 3 ประเภทคือ กองฟอน เมรุชั่วคราวหรือเมรุลอย และเมรุถาวร

## พิธีกรรม
ในงานศพไทย หากมีการเผาศพที่วัด จะหามศพเวียนขวารอบเมรุหรือเชิงตะกอน 3 รอบนําศพไปตั้งไว้หน้าเมรุ ล้างหน้าศพด้วยน้ํามะพร้าวและน้ําหอม พระสวดมาติกา ทอดผ้าบังสุกุล และทอดผ้ามหาบังสุกุลพร้อมด้วยปัจจัยต่าง ๆ พระสงฆ์ให้พร อ่านประวัติผู้ตาย วางดอกไม้จันทน์ และประชุมเพลิง เสร็จพิธี

ทางภาคเหนือของไทย จะไม่มีเมรุเผาศพเพราะการเผาศพจะไม่ได้เผาที่วัด แต่จะนำไปเผาที่สุสานหรือป่าช้า ซึ่งจะมีการสร้างปราสาท ก่อนที่จะนำโลงศพขึ้นบรรจุบนปราสาท สมัยก่อนการเผาศพจะนิยมเผาพร้อมกับปราสาทกลางลานในสุสาน แต่ปัจจุบันนิยมเผาในเตา

ชาวลาวนิยมเผาศพบนเชิงตะกอนโดยใช้เมรุลอยครอบโลงศพ แล้วเผาไปพร้อม ๆ กัน รุ่งเช้าจึงมาเก็บกระดูก

## อ้างอิง

หมวดหมู่:สถาปัตยกรรมไทย
หมวดหมู่:องค์ประกอบของพุทธศาสนสถาน
กรัณ โชหัร

**กรัณ กุมาร โชหัร** (; ; ชื่อเกิด **ราหุล กุมาร โชหัร** (; );เกิดวันที่ 25 พฤษภาคม ค.ศ. 1972), มักเรียกกันว่า **เคโจ** (KJo), เป็นผู้สร้างภาพยนตร์ ผู้อำนวยการสร้างภาพยนตร์ และบุคคลในวงการโทรทัศน์ชาวอินเดียที่ทำงานในวงการภาพยนตร์ภาษาฮินดีเป็นหลัก เขาได้สร้างชื่อเสียงให้กับนักแสดงและผู้สร้างภาพยนตร์หลายคนภายใต้บริษัท *ดะร์มา โปรดักชันส์* (Dharma Productions) ของเขา เขาได้รับรางวัลมากมาย รวมถึงรางวัลภาพยนตร์ระดับชาติ 4 รางวัล และรางวัลฟิล์มแฟร์ 8 รางวัล และได้รับเกียรติจากรัฐบาลอินเดียด้วยเครื่องราชอิสริยาภรณ์ปัทมะ ศรี ในปี ค.ศ. 2020

เขาเป็นบุตรชายของ ยัศ โชหัร ผู้อำนวยการสร้างภาพยนตร์และเริ่มต้นงานกำกับภาพยนตร์เรื่องแรกด้วยภาพยนตร์โรแมนติกสุขนาฏกรรมดราม่าเรื่อง *[[อัญชลี (ภาพยนตร์)|อัญชลี]]* (ค.ศ. 1998) ซึ่งทำให้เขาได้รับรางวัลภาพยนตร์ระดับชาติ สาขาภาพยนตร์ยอดนิยมที่ให้ความบันเทิงอย่างครบถ้วน (ในฐานะผู้กำกับ) รางวัลฟิล์มแฟร์อวอร์ดสาขาผู้กำกับยอดเยี่ยม และรางวัลฟิล์มแฟร์อวอร์ดสาขาบทภาพยนตร์ยอดเยี่ยม ภาพยนตร์เรื่องต่อมาของเขา ได้แก่ ภาพยนตร์ดราม่าครอบครัวเรื่อง *[[ฟ้ามิอาจกั้นรัก]]* (ค.ศ. 2001) และภาพยนตร์ดราม่าโรแมนติกมิวสิคัลเรื่อง *กะบี อัลวิดา นา กะห์นา* (Kabhi Alvida Naa Kehna - ฝากรักสุดฟากฟ้า ค.ศ. 2006) ต่างก็ประสบความสำเร็จอย่างมากทั้งในและต่างประเทศ ภาพยนตร์ดราม่าสังคมเรื่อง *[[มายเนมอิสข่าน]]* (ค.ศ. 2010) ทำให้เขาได้รับรางวัลรางวัลฟิล์มแฟร์อวอร์ดสาขาผู้กำกับยอดเยี่ยมเป็นครั้งที่สอง กรัณเป็นผู้อำนวยการสร้างภาพยนตร์ระทึกขวัญสายลับเรื่อง *ราซี* (Raazi - ค.ศ. 2018) และภาพยนตร์ชีวประวัติเรื่อง *เชรชาห์* (Shershaah - ค.ศ. 2021) ซึ่งทั้งสองเรื่องทำให้เขาได้รับรางวัลฟิล์มแฟร์อวอร์ดสาขาภาพยนตร์ยอดเยี่ยม โดยเรื่องหลังยังทำให้เขาได้รับรางวัล National Film Award – Special Jury Mention ในฐานะผู้อำนวยการสร้างอีกด้วย ต่อมา ในฐานะผู้อำนวยการสร้างภาพยนตร์แฟนตาซีเรื่อง *พรหมศาสตรา: พาร์ท วัน - ศิวะ* (Brahmāstra: Part One – Shiva) เขาได้รับรางวัลภาพยนตร์แห่งชาติสาขาภาพยนตร์ เอวีจีซี (แอนิเมชั่น, วิชวลเอฟเฟ็กต์, เกม และ การ์ตูน - AVGC) ยอดเยี่ยมซึ่งจัดขึ้นเป็นครั้งแรก กรัณกลับมาเป็นผู้กำกับอีกครั้งด้วยภาพยนตร์โรแมนติกสุุขนาฏกรรมดราม่าเรื่อง *ร็อกกี เอาร์ รานี กี เปรม กะหานี* (Rocky Aur Rani Kii Prem Kahaani - ค.ศ. 2023) ซึ่งทำให้เขาได้รับรางวัลภาพยนตร์แห่งชาติอีกครั้งในสาขาภาพยนตร์ยอดนิยมที่ให้ความบันเทิงอย่างครบถ้วน จากนั้นเขาก็เป็นผู้อำนวยการสร้างภาพยนตร์ดราม่าเรื่อง *โฮมบาวนด์* (Homebound - ค.ศ. 2025) ซึ่งได้รับเลือกให้เป็นตัวแทนจากอินเดียเพื่อเข้าชิงรางวัลภาพยนตร์ต่างประเทศยอดเยี่ยมในงานประกาศผลรางวัลออสการ์ ครั้งที่ 98 และได้รับการเสนอชื่อเข้าชิงในสาขานี้ด้วย ภาพยนตร์เหล่านี้ รวมถึงภาพยนตร์เรื่องอื่น ๆ ที่เขาได้กำกับหรืออำนวยการสร้างภายใต้บริษัทของเขา ทำให้เขากลายเป็นหนึ่งในผู้สร้างภาพยนตร์ชั้นนำของวงการภาพยนตร์ภาษาฮินดี

กรัณยังได้ก้าวเข้าสู่แวดวงบันเทิงด้านอื่นๆ อีกด้วย เขาเป็นพิธีกรรายการทอล์คโชว์ทางโทรทัศน์ *คอฟฟีวิธกรัณ* (Koffee with Karan) มาตั้งแต่ปี ค.ศ. 2004  รายการหาคู่ *วอทเดอะเลิฟ* (What the Love!) และรายการวิทยุ *คอลลิงกรัณ* (Calling Karan) รวมถึงเคยเป็นกรรมการตัดสินในรายการประกวดความสามารถพิเศษอย่าง *จาลัก ดิขลา จา* (Jhalak Dikhhla Jaa) และ *อินเดียส์ก็อตทาเลนต์* (India's Got Talent)

## อ้างอิง

## แหล่งข้อมูลอื่น

* 
* 

หมวดหมู่:ผู้กำกับภาพยนตร์ชาวอินเดีย
หมวดหมู่:ชาวอินเดียที่นับถือศาสนาฮินดู
หมวดหมู่:ชาวปัญจาบ
หมวดหมู่:ชาวสินธ์
หมวดหมู่:บุคคลจากมุมไบ
หมวดหมู่:ชายรักร่วมเพศชาวอินเดีย
ตำบลหัวหว้า

**หัวหว้า** เป็นตำบลในอำเภอศรีมหาโพธิ จังหวัดปราจีนบุรี เดิมพื้นที่มีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลหัวหว้าตั้งแต่ปี พ.ศ. 2539 พื้นที่อยู่ในเขตนิคมอุตสาหกรรม 304 (เฟส 3) และสวนอุตสาหกรรมโรจนะ ปราจีนบุรี ซึ่งมีโรงงานตั้งและขยายตัวเพิ่มในพื้นที่จำนวนมาก

## ที่ตั้งและอาณาเขต
ตำบลหัวหว้า มีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับตำบลดงกระทงยาม และตำบลบางกุ้ง
* **ทิศตะวันออก** ติดต่อกับตำบลหนองโพรง
* **ทิศใต้** ติดต่อกับตำบลเขาหินซ้อน (อำเภอพนมสารคาม จังหวัดฉะเชิงเทรา) 
* **ทิศตะวันตก** ติดต่อกับตำบลโคกไทย ตำบลโคกปีบ และตำบลคู้ลำพัน (อำเภอศรีมโหสถ)

## ประวัติ
ตำบลหัวหว้าเป็นตำบลเก่าแก่ในอำเภอศรีมหาโพธิ ตั้งเป็นตำบลตั้งแต่ปี พ.ศ. 2440 ผู้คนในพื้นที่เข้ามาตั้งรกรากและก่อตั้งหมู่บ้านโดยชาวไทพวน มีภาษาพูดที่เป็นเอกลักษณ์เฉพาะตัว กระจายตัวตามพื้นที่หมู่ 1-6, หมู่ 14-15  เดิมมีพื้นที่ 16 หมู่บ้าน ปี พ.ศ. 2547 ได้แยกพื้นที่หมู่ 10 บ้านหนองนก ตั้งเป็นหมู่บ้านใหม่ หมู่ 17 บ้านหนองไฮ

## การปกครองส่วนภูมิภาค

### การปกครองส่วนภูมิภาค
ตำบลหัวหว้าแบ่งพื้นที่การปกครองออกเป็น 17 หมู่บ้าน ได้แก่
* **หมู่ที่ 1** บ้านหัวหว้า
* **หมู่ที่ 2** บ้านเกาะสมอ
* **หมู่ที่ 3** บ้านเกาะสมอ
* **หมู่ที่ 4** บ้านหายโศก
* **หมู่ที่ 5** บ้านหัวซา
* **หมู่ที่ 6** บ้านหัวซา
* **หมู่ที่ 7** บ้านหนองกาน้ำ
* **หมู่ที่ 8** บ้านหนองหูช้าง
* **หมู่ที่ 9** บ้านหนองปรือน้อย
* **หมู่ที่ 10** บ้านหนองนก
* **หมู่ที่ 11** บ้านหนองระเนตร
* **หมู่ที่ 12** บ้านปรือวาย
* **หมู่ที่ 13** บ้านคลองสมบูรณ์	
* **หมู่ที่ 14** บ้านดอนสับฟาก
* **หมู่ที่ 15** บ้านเกาะสมอ
* **หมู่ที่ 16** บ้านสีเสียดไทรงาม
* **หมู่ที่ 17** บ้านหนองไฮ

## อ้างอิง

หัวหว้า
หัวหว้า
หมวดหมู่:อำเภอศรีมหาโพธิ
มารกามเทพ

***มารกามเทพ*** () เป็นละครโทรทัศน์ไทยแนวจินตนิยม การแก้แค้น ผลิตโดยจันทร์ 25 ร่วมกับเอ็กแซ็กท์ และซีเนริโอ นำแสดงโดยณวัฒน์ กุลรัตนรักษ์, มนชนก แสงฉายเพียงเพ็ญ และนัท มีเรีย ออกอากาศครั้งแรกเมื่อวันที่ 4 เมษายน พ.ศ. 2556 ทางช่อง 5

ในปี พ.ศ. 2557 สถานีโทรทัศน์อันฮุยได้ซื้อลิขสิทธิ์ละครเรื่องนี้นำไปออกอากาศ โดยใช้ชื่อว่า “บันทึกของคิวปิด

## เนื้อเรื่อง
น้ำหนึ่ง (มนชนก แสงฉายเพียงเพ็ญ) เป็นแฟนกับ เพชร (ณวัฒน์ กุลรัตนรักษ์) มาตั้งแต่สมัยเรียนมัธยม เมื่อเพชรสารภาพรักและขอเธอแต่งงาน น้ำหนึ่งก็ตอบตกลง อย่างไรก็ตาม เกรียงศักดิ์ (สุรวุฑ ไหมกัน) และ ดารณี (กชกร นิมากรณ์) พ่อและแม่ของเธอ ต่างคัดค้านความสัมพันธ์ครั้งนี้ โดยให้เหตุผลว่าทั้งสองมีความแตกต่างกันทางสถานะทางสังคมมากเกินไป ภาคย์ (ชมะนันท์ อรรถจินดา) เพื่อนของน้ำหนึ่ง แอบหลงรักเธออยู่เช่นกัน และไม่สนใจผู้หญิงคนอื่นเลย

แม้ว่าพ่อแม่ของน้ำหนึ่งจะไม่เห็นด้วยกับความสัมพันธ์ครั้งนี้ แต่ทั้งสองก็ยังคงตัดสินใจแต่งงานกัน และเพชรก็พาน้ำหนึ่งย้ายเข้าไปอาศัยอยู่ที่บ้านของเขา เพชรอาศัยอยู่ร่วมกับ ทับทิม (อภิรดี ภวภูตานนท์)และ พลอย (นัท มีเรีย) แม่เลี้ยงและพี่สาวของเขา ซึ่งทั้งสองมีท่าทีไม่เป็นมิตรและค่อนข้างเย็นชาต่อน้ำหนึ่ง โดยเฉพาะพลอย ซึ่งเกลียดน้ำหนึ่งตั้งแต่วินาทีแรกที่พบหน้า เนื่องจากเธอพิการจากอุบัติเหตุที่เกิดจากพ่อของน้ำหนึ่ง น้ำหนึ่งผู้ไร้เดียงสาไม่รู้เลยว่า ตนเองได้ก้าวเข้าสู่แผนการแก้แค้นที่คนรักของเธอวางเอาไว้อย่างแยบยล

## นักแสดง

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ช่อง 5
หมวดหมู่:ละครโทรทัศน์แนวรักไทย
หมวดหมู่:ละครโทรทัศน์แนวแก้แค้นไทย
หมวดหมู่:ละครโทรทัศน์เกี่ยวกับการสมรส
หมวดหมู่:ละครโทรทัศน์ที่กำกับโดย ธัญญ์วาริน สุขะพิสิษฐ์
การทำความเย็น

thumb|การทำความเย็นเชิงพาณิชย์
**การทำความเย็น** () เป็นการทำให้พื้นที่ สาร หรือระบบเย็นลงในรูปแบบต่าง ๆ เพื่อลดหรือรักษาอุณหภูมิให้ต่ำกว่าอุณหภูมิแวดล้อม (ในขณะที่ความร้อนที่ถูกกำจัดออกไปจะถูกระบายออกที่อุณหภูมิสูงกว่า) การทำความเย็นเป็นวิธีการทำความเย็นเทียมหรือที่มนุษย์สร้างขึ้น

การทำความเย็นหมายถึงกระบวนการที่พลังงานในรูปของความร้อนถูกดึงออกจากตัวกลางที่มีอุณหภูมิต่ำและถ่ายโอนไปยังตัวกลางที่มีอุณหภูมิสูง การถ่ายโอนพลังงานนี้โดยทั่วไปขับเคลื่อนด้วยกลไก (ไม่ว่าจะเป็น น้ำแข็งหรือเครื่องจักรกลไฟฟ้า) แต่ก็สามารถขับเคลื่อนด้วยความร้อน แม่เหล็ก ไฟฟ้า เลเซอร์ หรือวิธีการอื่น ๆ ได้เช่นกัน การทำความเย็นมีการใช้งานมากมาย รวมถึงตู้เย็นในครัวเรือน ตู้แช่แข็งในอุตสาหกรรม ระบบ ไครโอเจนิกส์ และเครื่องปรับอากาศ ปั๊มความร้อนอาจใช้ความร้อนที่ได้จากกระบวนการทำความเย็น และอาจได้รับการออกแบบให้สามารถย้อนกลับได้ แต่โดยทั่วไปแล้วจะคล้ายกับเครื่องปรับอากาศ

การแช่เย็นส่งผลกระทบอย่างมากต่ออุตสาหกรรม วิถีชีวิต การเกษตร และรูปแบบการตั้งถิ่นฐาน แนวคิดเรื่องการถนอมอาหารมีมาตั้งแต่ ยุคก่อนประวัติศาสตร์ของมนุษย์ แต่เป็นเวลาหลายพันปีที่มนุษย์มีข้อจำกัดเกี่ยวกับวิธีการทำเช่นนั้น พวกเขาใช้วิธีการถนอมอาหารโดยการใส่เกลือและอบแห้งและใช้ความเย็นตามธรรมชาติในถ้ำ ห้องใต้ดินราก และสภาพอากาศในฤดูหนาว แต่ยังไม่มีวิธีการทำความเย็นอื่น ๆ ในศตวรรษที่ 19 พวกเขาเริ่มใช้การค้าน้ำแข็ง เพื่อพัฒนาระบบลูกโซ่ความเย็น ในช่วงปลายศตวรรษที่ 19 ถึงกลางศตวรรษที่ 20 **การแช่เย็นเชิงกล** ได้รับการพัฒนา ปรับปรุง และขยายขอบเขตอย่างมาก ดังนั้น การแช่เย็นจึงมีการพัฒนาอย่างรวดเร็วตั้งแต่ต้นศตวรรษที่ 20 จากการเก็บเกี่ยวน้ำแข็งไปจนถึงรถไฟควบคุมอุณหภูมิ รถบรรทุกตู้เย็น และตู้เย็นและตู้แช่แข็งที่พบเห็นได้ทั่วไปทั้งในร้านค้าและบ้านเรือนในหลายประเทศ การนำรถไฟห้องเย็นมาใช้มีส่วนช่วยในการตั้งถิ่นฐานในพื้นที่ที่ไม่ได้อยู่บนเส้นทางคมนาคมหลักในอดีต เช่น แม่น้ำ ท่าเรือ หรือเส้นทางในหุบเขา

## อ้างอิง

หมวดหมู่:อุณหพลศาสตร์
หมวดหมู่:ระบบปรับอากาศ
หมวดหมู่:การถนอมอาหาร
หมวดหมู่:เทคโนโลยีการทำความเย็น
หมวดหมู่:กระบวนการทางเคมี
ตำบลบ้านทาม

**บ้านทาม** เป็นตำบลในอำเภอศรีมหาโพธิ จังหวัดปราจีนบุรี เดิมพื้นที่เป็นตำบลของอำเภอประจันตคาม ปัจจุบันอยู่ในความดูแลขององค์การบริหารส่วนตำบลบ้านทามตั้งแต่ปี พ.ศ. 2539

## ที่ตั้งและอาณาเขต
ตำบลบ้านทาม มีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับตำบลเกาะลอย และตำบลบ้านหอย (อำเภอประจันตคาม)
* **ทิศตะวันออก** ติดต่อกับตำบลวังดาล และตำบลหาดนางแก้ว (อำเภอกบินทร์บุรี)
* **ทิศใต้** ติดต่อกับตำบลท่าตูม และตำบลศรีมหาโพธิ
* **ทิศตะวันตก** ติดต่อกับตำบลสัมพันธ์

## ประวัติ
เดิมพื้นที่แบ่งเป็น 2 ตำบล คือ ตำบลบ้านทาม และตำบลท่าแห อยู่ในเขตของอำเภอประจันตคาม ต่อมาพื้นที่ทั้ง 2 ตำบลได้แจ่งแก่ทางจังหวัดปราจีนบุรีว่าติดต่อราชการกับทางอำเภอศรีมหาโพธิสะดวกกว่าติดต่อกับทางอำเภอเดิม ในปี พ.ศ. 2463 จึงโอนพื้นที่มาขึ้นกับอำเภอศรีมหาโพธิ รวมทั้งยุบตำบลท่าแหเข้ากับตำบลบ้านทาม เนื่องจากมีพื้นที่และประชากรน้อย ทำให้ปัจจุบันมีพื้นที่รวม 8 หมู่บ้าน

## การปกครองส่วนภูมิภาค

### การปกครองส่วนภูมิภาค
ตำบลบ้านทามแบ่งพื้นที่การปกครองออกเป็น 8 หมู่บ้าน ได้แก่
* **หมู่ที่ 1** บ้านคลองโพธิ์
* **หมู่ที่ 2** บ้านท่าตะคร้อ
* **หมู่ที่ 3** บ้านนา
* **หมู่ที่ 4** บ้านกลาง
* **หมู่ที่ 5** บ้านหาดงาช้าง
* **หมู่ที่ 6** บ้านวังกระพง
* **หมู่ที่ 7** บ้านหาดมะกอก
* **หมู่ที่ 8** บ้านท่าแห

## อ้างอิง

บ้านทาม
บ้านทาม
หมวดหมู่:อำเภอศรีมหาโพธิ
ทุ่งเฟลเกรอี

**ทุ่งเฟลเกรอี** (; ; ; ) เป็นแอ่งยุบปากปล่องภูเขาไฟขนาดใหญ่ทางตะวันตกของเมืองนาโปลี ประเทศอิตาลี การปะทุของภูเขาไฟที่เรียกว่า Neapolitan Yellow Tuff (ประมาณ 12,000 ปีก่อนปัจจุบัน) ทำให้เกิดวัสดุภูเขาไฟปริมาตรราว 50 ลูกบาศก์กิโลเมตร อย่างไรก็ตาม พื้นที่นี้เป็นหนึ่งในภูเขาไฟไม่กี่ลูกที่มีขนาดใหญ่พอจะก่อให้เกิดแอ่งยุบปากปล่องได้ ทุ่งเฟลเกรอีเป็นส่วนหนึ่งของแนวภูเขาไฟรูปโค้งกัมปาเนีย ซึ่งรวมถึงเขาวิซูเวียสที่ตั้งอยู่ห่างจากเมืองนาโปลีไปทางตะวันออกราว 9 กิโลเมตร พื้นที่นี้อยู่ภายใต้การเฝ้าติดตามของหอดูดาววิซูเวียส และบางส่วนของเมืองนาโปลีถูกสร้างทับอยู่บนบริเวณแอ่งยุบปากปล่องนี้ การปะทุครั้งใหญ่ที่สุดที่ทราบของทุ่งเฟลเกรอีมีค่าดัชนีการระเบิดของภูเขาไฟประมาณ 7 ในสื่อสมัยนิยมมักเรียกภูเขาไฟแห่งนี้ว่า ภูเขาไฟใหญ่ แม้ว่าคำนิยามที่ยอมรับโดยทั่วไปของคำดังกล่าวจะหมายถึงภูเขาไฟที่เคยมีการระเบิดระดับ 8 ซึ่งเป็นระดับสูงสุดก็ตาม

พื้นที่ของแอ่งยุบปากปล่องประกอบด้วยปล่องภูเขาไฟและโครงสร้างภูเขาไฟรวม 24 แห่ง ส่วนใหญ่อยู่ใต้อ่าวนาโปลี มีปรากฏการณ์แก๊สพุ่งออกมาจากปล่องภูเขาไฟซอลฟาตารา ซึ่งในสมัยโรมโบราณเชื่อกันว่าเป็นที่สถิตของวัลคัน เทพเจ้าแห่งไฟ พื้นที่นี้ยังเกิดปรากฏการณ์เบรดีไซซึม โดยเห็นได้ชัดเจนที่สุดที่มาเชลลุมแห่งปอซซูโอลี ซึ่งนักขุดค้นในคริสต์ศตวรรษที่ 18 เคยเข้าใจผิดว่าเป็นวิหารของเซราพิส ร่องรอยรูที่เกิดจากหอยทะเลบนเสาหินอ่อนแสดงให้เห็นว่าระดับความสูงของสถานที่เมื่อเทียบกับระดับน้ำทะเลมีการเปลี่ยนแปลง กิจกรรมของน้ำพุร้อนยังคงสามารถสังเกตได้ที่ลูกรีโน อัญญาโน และเมืองปอซซูโอลี

ปัจจุบัน พื้นที่ทุ่งเฟลเกรอีประกอบด้วยเขตอัญญาโนและฟูโอรีกอตตาในนาโปลี พื้นที่ปอซซูโอลี, บาโกลี, มอนเตดีโปรชีดา, กวาร์โต, หมู่เกาะเฟลเกรเอ, อิสกียา, โปรชีดา และวีวารา

ปล่องภูเขาไฟซอลฟาตาราสามารถเดินเข้าไปถึงได้จนถึงปี ค.ศ. 2017 และภายในปล่องมีพุแก๊สหรือช่องระบายไอน้ำจำนวนมาก รวมทั้งบ่อโคลนเดือดมากกว่า 150 บ่อ จากการสำรวจครั้งล่าสุด ภายในแอ่งยุบปากปล่องยังมีกรวยภูเขาไฟย่อยและปล่องเถ้าภูเขาไฟหลายแห่ง โดยหนึ่งในนั้นมีทะเลสาบอาเวร์นุสอยู่ภายใน

## หมายเหตุ

## อ้างอิง

หมวดหมู่:แอ่งยุบปากปล่อง
หมวดหมู่:นาโปลี
หมวดหมู่:ภูเขาไฟในประเทศอิตาลี
บ่วงหงส์ (ละครโทรทัศน์ปี พ.ศ. 2560)

***บ่วงหงส์*** เป็นละครโทรทัศน์ไทยแนวจินตนิยมชีวิตที่ดัดแปลงจากนวนิยายชื่อเดียวกันของ กิ่งฉัตร กำกับการแสดงโดยยุทธนา ลอพันธุ์ไพบูลย์ นำแสดงโดยจิรายุ ตั้งศรีสุข, คิมเบอร์ลี่ แอน โวลเทมัส และน้ำทิพย์ จงรัชตวิบูลย์ ออกอากาศทุกวันจันทร์และวันอังคาร เวลา 20.20–22.00 น. ทางช่อง 3 เอชดี ตั้งแต่วันที่ 14 มีนาคม ถึงวันที่ 24 เมษายน พ.ศ. 2560

## นักแสดง
### นักแสดงหลัก
* จิรายุ ตั้งศรีสุข รับบท รเมศ
* คิมเบอร์ลี่ แอน โวลเทมัส รับบท พิมพ์ลภัส
* น้ำทิพย์ จงรัชตวิบูลย์ รับบท มาธวี

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ที่สร้างจากนวนิยายไทย
หมวดหมู่:ละครโทรทัศน์ที่กำกับโดย ยุทธนา ลอพันธุ์ไพบูลย์
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในคริสต์ทศวรรษ 2010
เทือกเขาคอเคซัสใหญ่

**เทือกเขาคอเคซัสใหญ่** () เป็นเทือกเขาหลักของเทือกเขาคอเคซัส โดยทอดตัวยาวประมาณ 1,200 กิโลเมตรในแนวตะวันตกเฉียงเหนือ–ตะวันออกเฉียงใต้ จากคาบสมุทรทามันของทะเลดำไปยังคาบสมุทรอับเชรอนของทะเลแคสเปียน กล่าวคือ จากคอเคซัสตะวันตกบริเวณใกล้เมืองโซชีบนชายฝั่งตะวันออกเฉียงเหนือของทะเลดำ และทอดยาวเกือบถึงเมืองบากูริมทะเลแคสเปียน

## แนวสันปันน้ำ
แนวสันปันน้ำของเทือกเขาคอเคซัสเคยเป็นพรมแดนระหว่างมณฑลคอเคเซีย (Caucasia) ของจักรวรรดิรัสเซียทางตอนเหนือ กับจักรวรรดิออตโตมันและเปอร์เซียทางตอนใต้ (ค.ศ. 1801) จนกระทั่งรัสเซียได้รับชัยชนะในปี ค.ศ. 1813 และมีการลงนามในสนธิสัญญากูลิสตานซึ่งทำให้พรมแดนของจักรวรรดิรัสเซียขยายลึกเข้าไปในเขตทรานส์คอเคเซีย ปัจจุบัน พรมแดนระหว่างจอร์เจียกับรัสเซียยังคงพาดผ่านตามแนวสันปันน้ำนี้เกือบทั้งหมด (ยกเว้นบริเวณพรมแดนด้านตะวันตกของจอร์เจียที่ยื่นลงไปทางใต้ของแนวสันปันน้ำ และแถบพื้นที่แคบในกาเคทีตะวันตกเฉียงเหนือและมซเคตา-มเตียเนตีทางตอนเหนือ ซึ่งจอร์เจียมีอาณาเขตยื่นขึ้นไปทางเหนือของแนวสันปันน้ำ) ขณะที่ประเทศอาเซอร์ไบจานตั้งอยู่ทางใต้ของแนวสันปันน้ำ ยกเว้นบริเวณมุมตะวันออกเฉียงเหนือของประเทศซึ่งมี 5 เขตการปกครองอยู่ทางเหนือของแนวสันปันน้ำ ได้แก่ คัชมัซ กูบา กูซาร์ ชาบรัน และซีแยแซน

## อ้างอิง

หมวดหมู่:เทือกเขาในประเทศอาเซอร์ไบจาน
หมวดหมู่:เทือกเขาในประเทศจอร์เจีย
หมวดหมู่:เทือกเขาในประเทศรัสเซีย
หมวดหมู่:เทือกเขาในทวีปยุโรป
ภาษานาโปลี

**ภาษานาโปลี** () เป็นภาษากลุ่มโรมานซ์ในสาขาอิตาลี-โรมานซ์ตอนใต้ ซึ่งมีผู้พูดในพื้นที่ส่วนใหญ่ของอิตาลีตอนใต้ภาคพื้นทวีป ภาษานี้ตั้งชื่อตามราชอาณาจักรนาโปลี ซึ่งในอดีตเคยครอบคลุมพื้นที่ส่วนใหญ่ของภูมิภาคดังกล่าว และมีเมืองนาโปลีเป็นเมืองหลวง เมื่อวันที่ 14 ตุลาคม ค.ศ. 2008 มีกฎหมายของแคว้นคัมปาเนียระบุให้ภาษานาโปลีได้รับการคุ้มครอง

แม้ว่ากลุ่มภาษาดังกล่าวจะมีถิ่นกำเนิดในพื้นที่ส่วนใหญ่ของอิตาลีตอนใต้ภาคพื้นทวีป หรืออดีตราชอาณาจักรนาโปลี แต่คำว่า Neapolitan, napulitano หรือ napoletano อาจใช้ในความหมายที่แคบกว่า คือหมายถึงภาษาถิ่นเฉพาะที่มีผู้พูดเป็นภาษาแม่ในเมืองนาโปลี และพื้นที่มหานครนาโปลีกับแคว้นคัมปาเนียที่อยู่โดยรอบ บทความนี้ส่วนใหญ่กล่าวถึงภาษาถิ่นดังกล่าว ซึ่งมีสถานะทางสังคมที่ค่อนข้างมีเกียรติภูมิ และมีหลักฐานการใช้ในลายลักษณ์อักษรมาอย่างกว้างขวางในประวัติศาสตร์

## อ้างอิง

หมวดหมู่:ภาษาใกล้สูญ
มายซิสเต็ม (เพลง)

"**มายซิสเต็ม**" () เป็นเพลงโดยเฟลีเซีย ซึ่งเธอประพันธ์ขึ้นร่วมกับเอาดุน อังนาร์ กูลด์บรันด์เซน, เอมิลี ฮาร์บัค, จูลี เบอร์กัน, และเทเรซา เร็กซ์ เพลงนี้วางจำหน่ายเมื่อวันที่ 7 กุมภาพันธ์ ค.ศ. 2026 และเข้าร่วมเมลูดีเฟ็สติวอเลินปี 2026 เพลงนี้ผ่านเข้ารอบชิงชนะเลิศ เธอได้ชนะการประกวดนั้น และจะเป็นตัวแทนของในการประกวดเพลงยูโรวิชันปี 2026 

"มายซิสเต็ม" ขึ้นถึงอันดับหนึ่งในชาร์ตเพลงสวีเดน

## การพัฒนา
"มายซิสเต็ม" ได้ประพันธ์ขึ้นโดยเอาดุน อังนาร์ กูลด์บรันด์เซน, เอมิลี ฮาร์บัค, เฟลีเซีย อังเนียตา เอริกซอน, จูลี เบอร์กัน, และเทเรซา เร็กซ์ ซึ่งเป็นผลงานโดยนักแต่งเพลงจากสวีเดน เดนมาร์ก และนอร์เวย์ ระหว่างการเข้าค่ายเขียนเพลงในประเทศไอซ์แลนด์

## การประกวดเพลงยูโรวิชันปี 2026

### ในยูโรวิชัน
การประกวดเพลงยูโรวิชันปี 2026 จะจัดขึ้นที่วีเนิร์ชทัทฮัลเลอในเวียนนา ประเทศออสเตรีย และจะประกอบด้วยรอบรองชนะเลิศสองรอบในวันที่ 12 และ 14 พฤษภาคมตามลำดับ และรอบชิงชนะเลิศในวันที่ 16 พฤษภาคม ค.ศ. 2026 สวีเดนได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง

## ชาร์ต

## อ้างอิง

หมวดหมู่:เพลงจากประเทศสวีเดน
หมวดหมู่:เพลงในปี พ.ศ. 2569
หมวดหมู่:ซิงเกิลในปี พ.ศ. 2569
หมวดหมู่:ซิงเกิลอันดับ 1 ในประเทศสวีเดน
หมวดหมู่:เพลงที่เข้าร่วมเมลูดีเฟ็สติวอเลินปี 2026
หมวดหมู่:ประเทศสวีเดนในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
เฟลีเซีย เอริกซอน

**เฟลีเซีย อังเนียตา เอริกซอน** (; เกิดวันที่ 5 ตุลาคม ค.ศ. 2001) หรือที่รู้จักกันในชื่อ **เฟลิเซีย** เป็นนักร้องชาวสวีเดน เธอเป็นที่รู้จักในฐานะนักร้องนำคนแรกของวงดนตรี เฟรอเกินสนุสก์ ต่อมาเธอได้ประสบความสำเร็จในฐานะนักร้องเดี่ยว เธอจะเป็นตัวแทนของในการประกวดเพลงยูโรวิชันปี 2026 ด้วยเพลง "มายซิสเต็ม"

## อาชีพ
เฟลิเซียเป็นผู้ให้เสียงร้องในโปรเจกต์เพลงฟรอเกินสนุสก์ จนถึงเดือนเมษายน ค.ศ. 2025 ก่อนที่เธอจะเริ่มต้นอาชีพนักร้องเดี่ยวในเวลาต่อมา

ตั้งแต่เดือนพฤษภาคม ค.ศ. 2025 เอริกสันปิดบังใบหน้าของเธอด้วยหน้ากาก เธอมีผลงานการแสดงใน Musikhjälpen เมื่อปี 2025  และได้รับชัยชนะในการแข่งขันเรียลลิตี้ *สเปเล็ต* ของเอสเวียเทียในฤดูกาลแรกในฐานะสมาชิกวงฟรอเกินสนุสก์ โดยฤดูกาลนั้นได้ออกอากาศภายหลังจากที่เฟลีเซียได้ออกจากวงแล้ว จึงทำให้การแสดงของวงนั้นได้รับการเรียกขานว่าเป็น “ฟรอเกินสนุสก์ตัวจริง”

ในเดือนกันยายน เธอได้วางจำหน่ายซิงเกิลเดี่ยวเพลงแรกของเธอชื่อ "แบล็ควิโดว์" เธอเข้าร่วมเมลูดีเฟ็สติวอเลินปี 2026 ด้วยเพลง "มายซิสเต็ม" ซึ่งได้ผ่านเข้ารอบชิงชนะเลิศ เธอชนะการประกวดนั้น และได้สิทธิในการเป็นตัวแทนของประเทศสวีเดนในการประกวดเพลงยูโรวิชันปี 2026

## ชีวิตส่วนตัว
ในช่วงวัยเด็ก เฟลีเซียเป็นโรคกลัวการเข้าสังคม โดยสวมหน้ากากอนามัยส่วนหนึ่งก็เนื่องมาจากอาการของสภาวะดังกล่าว

## ผลงานเพลง

### แผ่นเสียงอัลบัมสั้น

### ซิงเกิล

## หมายเหตุ

## อ้างอิง

## แหล่งข้อมูลอื่น

หมวดหมู่:นักร้องป็อปสวีเดน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544
หมวดหมู่:ประเทศสวีเดนในการประกวดเพลงยูโรวิชัน
หมวดหมู่:ผู้เข้าประกวดการประกวดเพลงยูโรวิชันปี 2026
หมวดหมู่:CS1 แหล่งที่มาภาษาสวีเดน (sv)
หมวดหมู่:Articles with hCards
หมวดหมู่:หน้าที่มีคำอธิบายย่อแตกต่างกับในวิกิสนเทศ
หมวดหมู่:บทความที่มีคำอธิบายย่อ
ปลาหัวแกะแคลิฟอร์เนีย

**ปลาหัวแกะแคลิฟอร์เนีย** (*Bodianus pulcher*; เดิมคือ *Semicossyphus pulcher*) เป็นปลาชนิดหนึ่งในวงศ์ปลานกขุนทองที่มีถิ่นกำเนิดในมหาสมุทรแปซิฟิกตะวันออก โดยมีการกระจายพันธุ์ตั้งแต่อ่าวมอนเทอเรย์ รัฐแคลิฟอร์เนีย ไปจนถึงอ่าวกาลิฟอร์เนีย ประเทศเม็กซิโก ปลาชนิดนี้สามารถมีอายุยืนยาวกว่า 50 ปี และมีขนาดยาวได้สูงสุดประมาณ 91 เซนติเมตร และมีน้ำหนักได้ถึง 16 กิโลกรัม ปลาชนิดนี้เป็นสัตว์กินเนื้อ อาศัยอยู่ตามแนวปะการังหินและแหล่งสาหร่ายเคลป์ โดยกินเม่นทะเล หอย และสัตว์พวกกุ้งกั้งปูเป็นอาหารหลัก

ปลาหัวแกะแคลิฟอร์เนียทั้งหมดจะฟักออกมาเป็นเพศเมียก่อน และจะเปลี่ยนแปลงไปเป็นเพศผู้ในช่วงต่าง ๆ ของวงจรชีวิต โดยขึ้นอยู่กับสภาพแวดล้อมและแรงกดดันทางนิเวศ ด้วยเหตุนี้จึงจัดเป็นสัตว์กะเทยแบบโพรโทจินัสและมีระยะตัวอ่อนแบบแพลงก์ตอน แหล่งอาศัยที่มีปะการังและสาหร่ายเคลป์หนาแน่นช่วยให้การป้องกันจากผู้ล่า ซึ่งมีความสำคัญเนื่องจากปลาชนิดนี้มีพฤติกรรมหากินเวลากลางวัน โดยจะออกหาอาหารในเวลากลางวันและหลบซ่อนตามที่กำบังในเวลากลางคืน

ปลาหัวแกะแคลิฟอร์เนียถือเป็นชนิดเปราะบางต่อการสูญพันธุ์ เนื่องจากมีการทำประมงในอัตราสูงบริเวณนอกชายฝั่งทางตอนใต้ของรัฐแคลิฟอร์เนีย เนื่องจากการประมงมักจับปลาที่มีขนาดใหญ่ที่สุด จึงมักเป็นการจับปลาตัวผู้ไปด้วย ส่งผลให้อัตราส่วนเพศผู้ต่อเพศเมียเสียสมดุล และกระทบต่อวงจรชีวิตของปลา ซึ่งอาจส่งผลกระทบเชิงลบต่อจำนวนประชากรของชนิดพันธุ์นี้

## อ้างอิง

หมวดหมู่:สิ่งมีชีวิตที่เกือบอยู่ในข่ายใกล้การสูญพันธุ์
กระเช้าสีดา (ละครโทรทัศน์ปี พ.ศ. 2564)

***กระเช้าสีดา*** เป็นละครโทรทัศน์ไทยแนวจินตนิยมชีวิตที่ดัดแปลงจากละครโทรทัศน์ชื่อเดียวกันที่ออกอากาศทางช่อง 3 ในปี พ.ศ. 2537 โดยชื่อเรื่องมาจากพืชชนิดหนึ่งที่เรียกว่า “กระเช้าสีดา” นำแสดงโดยวรนุช ภิรมย์ภักดี, อัษฎาพร สิริวัฒน์ธนกุล, ปีเตอร์ คอร์ป ไดเรนดัล และจิรายุ ตันตระกูล ละครเรื่องนี้ออกอากาศครึ่งแรกจำนวน 7 ตอน ทางช่องวัน 31 เมื่อวันที่ 21 เมษายน พ.ศ. 2564 ส่วนครึ่งหลังซึ่งมีทั้งหมด 9 ตอน ออกอากาศเมื่อวันที่ 21 ตุลาคม ในปีเดียวกัน ภายหลังการออกอากาศ ละครเรื่องนี้มีเรตติงเพิ่มสูงขึ้นอย่างต่อเนื่อง และขึ้นสู่อันดับหนึ่งของเรตติงละครโทรทัศน์ทั่วประเทศไทย

## นักแสดง
* วรนุช ภิรมย์ภักดี รับบท น้ำพิงค์
: แม่บุญธรรมของรำนำ และอดีตภรรยาของลือ
* อัษฎาพร สิริวัฒน์ธนกุล รับบท รำนำ
: ลูกบุญธรรมของลือและน้ำพิงค์ แอบหลงรักลือ และด้วยความต้องการที่จะแต่งงานกับคนมีฐานะ เธอจึงพยายามอย่างเต็มที่ในการทำลายความสัมพันธ์ระหว่างลือกับน้ำพิงค์
* ปีเตอร์ คอร์ป ไดเรนดัล รับบท ลือ
: อดีตสามีของน้ำพิงค์ พ่อบุญธรรมของรำนำ และต่อมาได้กลายเป็นสามีของเธอ
* จิรายุ ตันตระกูล รับบท อำพน
: เคยย้ายไปอยู่ที่สหรัฐเป็นเวลาแปดปี เป็นน้องชายของราตรี เป็นเพื่อนสมัยเด็กของน้ำพิงค์ และแอบชอบน้ำพิงค์

## อ้างอิง

หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ช่องวัน 31
หมวดหมู่:รายการโทรทัศน์เกี่ยวกับการนอกใจ
หมวดหมู่:ละครโทรทัศน์เกี่ยวกับการสมรส
หมวดหมู่:ละครโทรทัศน์ที่ถ่ายทำในประเทศไทย
หมวดหมู่:ละครโทรทัศน์โดยเช้นจ์2561
หมวดหมู่:ละครโทรทัศน์โดยเดอะ วัน เอ็นเตอร์ไพรส์
หมวดหมู่:การถ่ายทำละครโทรทัศน์ที่เลื่อนออกไปเนื่องจากการระบาดทั่วของโควิด-19
หมวดหมู่:ละครโทรทัศน์ที่กำกับโดย คฑาเทพ ไทยวานิช
แซ็ง-ลุย-ดูว์-อา! อา!

**แซ็ง-ลุย-ดูว์-อา! อา!** (, ) เป็นเทศบาลแพริชในเทศบาลระดับภูมิภาคเทมิสควาตาของภูมิภาคบาแซ็งลอร็องในรัฐเกแบ็ก มีประชากร 1,311 คน ณ ค.ศ. 2021 เศรษฐกิจส่วนใหญ่เป็นเกษตรกรรม ตั้งอยู่ทางตะวันออกเฉียงใต้ของ Rivière-du-Loup และทางตะวันตกของ Cabano ตามทางหลวงทรานส์-แคนาดา (A-85) ประมาณครึ่งทางไปยังเอ็ดมันสตันในรัฐนิวบรันสวิก

คณะกรรมการชื่อสถานที่แห่งรัฐเกแบ็กยืนยันว่าชื่อแพริชนี้หมายถึงทะเลสาบเทมิสควาตาที่อยู่ใกล้เคียง โดยความหมายของ ha-ha ในที่นี้เป็นคำภาษาฝรั่งเศสโบราณที่หมายถึงทางตัน Louis อาจหมายถึง Louis Marquis หนึ่งในผู้ตั้งถิ่นฐานกลุ่มแรกของภูมิภาค หรือ Louis-Antoine Proulx พระแห่ง Rivière-du-Loup หรืออาจเป็น abbé Louis-Nicolas Bernier

แซ็ง-ลุย-ดูว์-อา! อา! เป็นเมืองเดียวในโลกที่มีเครื่องหมายอัศเจรีย์สองตัวในชื่อเมือง (เมืองเวสต์เวิร์ดโฮ! ในเดวอน ประเทศอังกฤษ มีเครื่องหมายอัศเจรีย์เพียงตัวเดียว) ในเดือนกันยายน ค.ศ. 2017 เทศบาลนี้ได้สร้างสถิติโลกกินเนสส์สำหรับเมืองที่มีเครื่องหมายอัศเจรีย์มากที่สุดในชื่อเมือง

## อ้างอิง

## แหล่งข้อมูลอื่น

* 
*  
* :fr:Ha! Ha! , a disambiguation page in the French Wikipedia for "Ha! Ha!" place names in Quebec
ตำบลดงกระทงยาม

**ดงกระทงยาม** เป็นตำบลในอำเภอศรีมหาโพธิ จังหวัดปราจีนบุรี เดิมพื้นที่มีฐานะเป็นสภาตำบล ปัจจุบันอยู่ในความดูแลขององค์การบริหารส่วนตำบลดงกระทงยามตั้งแต่ปี พ.ศ. 2539 เป็นที่ตั้งของพิพิธภัณฑ์พื้นบ้านไทยพวนที่เป็นสถานที่จัดแสดงข้าวของเครื่องใช้ท้องถิ่นของชาวบ้านเชื้อสายไทยพวนในหมู่บ้าน

## ที่ตั้งและอาณาเขต
ตำบลดงกระทงยาม มีอาณาเขตติดต่อกับเขตการปกครองข้างเคียงดังนี้

* **ทิศเหนือ** ติดต่อกับตำบลท่างาม (อำเภอเมืองปราจีนบุรี) และตำบลหาดยาง
* **ทิศตะวันออก** ติดต่อกับตำบลบางกุ้ง
* **ทิศใต้** ติดต่อกับตำบลหัวหว้า และตำบลคู้ลำพัน (อำเภอศรีมโหสถ)
* **ทิศตะวันตก** ติดต่อกับตำบลบางเดชะ (อำเภอเมืองปราจีนบุรี)

## ประวัติ
เดิมพื้นที่แบ่งเป็น 2 ตำบล คือ ตำบลดงกระทงยาม และตำบลดอนใหญ่ อยู่ในเขตของอำเภอศรีมหาโพธิ โดยชื่อมีที่มาจากมีประชาชนในตำบล ทำโคมไฟเป็นดาวรุ่งชักโคมไฟสำหรับหนุ่มสาว คือ ท้าวมโหสถและนางเขียวค่อม ที่จะแต่งงานกัน แต่ต้องสร้างถนนให้มาจดกันก่อนดาวรุ่งขึ้นและให้ตรงกันด้วย ทั้งคู่ก็สร้างถนนมาแต่ยังไม่ทันจรดกัน ก็มีคนชักโคมไฟที่ดงกระทงยามขึ้น ทั้งคู่ไม่ได้แต่งงานกัน จึงเรียกขานกันว่า *ดงกระทงยาม*

ต่อมาปี พ.ศ. 2467 ทางจังหวัดปราจีนบุรีได้ยุบพื้นที่ตำบลดอนใหญ่ รวมเข้ากับตำบลดงกระทงยาม เนื่องจากมีพื้นที่และประชากรน้อย ทำให้ปัจจุบันมีพื้นที่รวม 7 หมู่บ้าน

## การปกครองส่วนภูมิภาค

### การปกครองส่วนภูมิภาค
ตำบลดงกระทงยามแบ่งพื้นที่การปกครองออกเป็น 7 หมู่บ้าน ได้แก่
* **หมู่ที่ 1** บ้านแล้ง
* **หมู่ที่ 2** บ้านเหนือ
* **หมู่ที่ 3** บ้านใหม่
* **หมู่ที่ 4** บ้านท้ายดง
* **หมู่ที่ 5** บ้านดอนใหญ่
* **หมู่ที่ 6** บ้านท้ายสะแก
* **หมู่ที่ 7** บ้านหนองบัวลำหมู

## อ้างอิง

[ดงกระทงยาม
หมวดหมู่:อำเภอศรีมหาโพธิ